Набалелая праблема – гаражны кааператыў “Столінскі-64”, дзе грамадзяне сістэматычна пакідаюць свае “сюрпрызы”. Аналагічная стыхійная звалка чакала рэйдавую групу адразу пры з’ездзе з дарогі да гаражоў. Мяжа Столінскіх могілак і Столінскіх электрасетак прываблівае вялікай колькасцю зрэзаных галін дрэў, апалага лісця, якія нехта па-гаспадарску прыбраў далей ад уласнага парога. Тут таксама прыхаваны і вынікі будаўнічых работ: рэшткі бетону злёгку прыкрыты галінкамі. Ёсць на што паглядзець і ў канцы вуліцы Гранічнай г. Століна, дзе з падворкаў людзі выкідаюць за агароджу ўсё, што ў гаспадарцы больш не спатрэбіцца.